วัดชิโนรสาราม สมเด็จพระมหาสมณเจ้า กรมพระปรมานุชิตชิโนรส ครั้งดำรงพระอิสริยยศ เป็นกรมหมื่นนุชิตชิโนรส ทรงสร้างขึ้นเมื่อประมาณปีพุทธศักราช ๒๓๗๙ ในรัชสมัยพระบาทสมเด็จพระนั่งเกล้าเจ้าอยู่หัว สมัยรัชกาลที่ ๔ พระบาทสมเด็จพระจอมเกล้าเจ้าอยู่หัว โปรดให้ปฏิสังขรณ์และโปรดให้ช่างปั้น และเขียนรูปนาคไว้เพื่อเป็นเครื่องหมายแห่งพระนามเดิมของสมเด็จฯ กรมพระปรมานุชิตชิโนรส คือ พระองค์เจ้าวาสุกรีและโปรดให้ปั้นรูปพระมหามงกุฎลงรักปิดทองไว้เหนือเรือนแก้วหลังพระประธานในพระอุโบสถ สถานะและที่ตั้ง วัดชิโนรสาราม เป็นพระอารามหลวงชั้นตรี ชนิดวรวิหาร ตั้งอยู่เลขที่๓ริมคลองมอญ แขวงบ้านช่างหล่อ เขตบางกอกน้อย กรุงเทพมหานคร มีที่ดินตั้งวัด เนื้อที่ ๑๑ ไร่ ๒๔ ตารางวา ที่มา : วัดชิโนรสาราม. (๒๕๖๔). ใน กรมการศาสนา , พระอารามหลวง เล่ม ๑. (หน้า .๒๒๐-๒๒๒). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
สมเด็จพระมหาสมณเจ้ากรมพระปรมานุชิตชิโนรส